CELEX: 62019CN0339
Language: hu
Date: 2019-04-25 00:00:00
Title: C-339/19. sz. ügy: Az Înalta Curte de Casație și Justiție (Románia) által 2019. április 25-én benyújtott előzetes döntéshozatal iránti kérelem — SC Romenegro SA, Aris Capital SA kontra Autoritatea de Supraveghere Financiară

29.7.2019   
            
            
               HU
            
            
               Az Európai Unió Hivatalos Lapja
            
            
               C 255/19
            
         
      Az Înalta Curte de Casație și Justiție (Románia) által 2019. április 25-én benyújtott előzetes döntéshozatal iránti kérelem — SC Romenegro SA, Aris Capital SA kontra Autoritatea de Supraveghere Financiară
      (C-339/19. sz. ügy)
      (2019/C 255/28)
      Az eljárás nyelve: román
      
         A kérdést előterjesztő bíróság
      
      Înalta Curte de Casație și Justiție
      
         Az alapeljárás felei
      
      
         Felperesek: SC Romenegro SA, Aris Capital SA
      
         Alperes: Autoritatea de Supraveghere Financiară
      
         Az előzetes döntéshozatalra előterjesztett kérdés
      
      Úgy kell-e értelmezni a 2004/25/EK irányelv (1) 2. cikkének (2) bekezdésével és a 2001/34/EK irányelv (2) 87. cikkével összefüggésben az EUMSZ 63. és azt követő cikkeket, hogy azokkal ellentétes az olyan nemzeti jogszabályi keret [a jelen ügyben a CNVM 1/2006. sz. rendelete 2. cikke (3) bekezdésének j) pontja], amely az összehangolt magatartás törvényi vélelmét állítja fel olyan társaságokban fennálló részesedések tekintetében, amelyek részvényei be vannak vezetve valamely szabályozott piacra, és amelyek alternatív befektetési alapokkal egyenértékűnek minősülnek (úgynevezett pénzügyi befektetési vállalkozások; a továbbiakban: S. I.F), a következők vonatkozásában:
      
                  1.
               
               
                  olyan személyek, akik a tőkepiachoz kapcsolódó vagy ahhoz nem kapcsolódó gazdasági ügyleteket együttesen végeztek vagy végeznek, és
               
            
                  2.
               
               
                  olyan személyek, akik a gazdasági ügyletek keretében azonos eredetű vagy érintett személyeknek minősülő, eltérő jogalanyoktól származó pénzügyi forrásokat használnak fel?
               
            
         (1)  A nyilvános vételi ajánlatról szóló, 2004. április 21 i 2004/25/EK európai parlamenti és tanácsi irányelv (HL 2004. L 142., 12. o.; magyar nyelvű különkiadás 17. fejezet, 2. kötet, 20. o.)
      
         (2)  Az értékpapírok hivatalos tőzsdei jegyzésre történő bevezetéséről és az ilyen értékpapírokról közzéteendő információkról szóló, 2001. május 28-i 2001/34/EK európai parlamenti és tanácsi irányelv (HL 2001. L 184., 1. o.; magyar nyelvű különkiadás 6. fejezet, 4. kötet, 24. o.)